text: এক্সপেরিমেন্টাল হলে বাতিঘরের 'র‍্যাডক্লিফ লাইন'
  মার্চ ১৫, ২০২০ | ৯:৩০ অপরাহ্ণ
  সোমবার (১৬ মার্চ) বাংলাদেশ শিল্পকলা একাডেমির এক্সপেরিমেন্টাল থিয়েটার হলে সন্ধ্যা ৭টায় মঞ্চায়িত হচ্ছে বাতিঘর'র জনপ্রিয় নাটক 'র‍্যাডক্লিফ লাইন'র ২১ তম প্রদর্শনী। দর্শক ও নাট্যবোদ্ধা মহলে বেশ আলোচিত এই প্রযোজনাটির রচনা ও নির্দেশনায় মুক্তনীল।
  র‍্যাডক্লিফের কলমের দাগে বাংলা আজ দ্বীখন্ডিত। খেলার ছলে দেয়া আঁকিবুঁকি অনুসরণ করে কাঁটাতার বয়ে গেছে মন্দির-মসজিদ, স্কুল, খেলার মাঠ, দুই ভাইয়ের বাড়ির উঠোন, ধানিজমি, সর্বোপরি আমাদের বুকের উপর দিয়ে। আজ সেই কাঁটাতারের নিচ দিয়ে আবার কে যেন খুঁড়ে চলেছে সন্দেহ নামক সুড়ঙ্গ। এগিয়ে চলছে দেশ, এগিয়ে চলেছে সভ্যতা। কিন্তু সন্দেহের সুড়ঙ্গ দীর্ঘ থেকে দীর্ঘতর হচ্ছে।
  'র‍্যাডক্লিফ লাইন' নাটকটিতে অভিনয়ে খালিদ হাসান রুমি, স্মরণ বিশ্বাস, শিশির সরকার ও সঞ্জয় হালদার। আলোক পরিকল্পনায় তানজিল আহমেদ, মঞ্চ পরিকল্পনায় খালিদ হাসান রুমি ও তাজিম আহমেদ শাওন, সংগীতে জনি সেন রুবেল ও সাদ্দাম রহমান এবং শব্দ প্রক্ষেপণে অপূর্ব দে।